**ΕΡΓΑΣΙΑ : ΔΗΜΟΥ ΚΑΛΛΙΟΠΗΣ**

**Μια βόλτα από την συναγωγή**

Τι σημαίνει να είναι κάποιος χριστιανός, καθολικός, προτεσταντικός, εβραίος. Υπάρχουν πολλές θρησκείες στον κόσμο, αλλά ποιος ανήκει σε ποια; Ποία είναι όμως, η κατάλληλη θρησκεία για τον καθένα μας; Γύρω από αυτό το θέμα υπάρχουν πολλά ερωτήματα που δεν ξέρουμε άμα θα υπάρξει κάποια απάντηση για αυτά. Ένα τέτοιο άτομο είμαι και εγώ, το οποίο σκέφτεται όλα αυτά. Η θρησκευτική ταυτότητα λοιπόν, που μου έχει δοθεί είναι χριστιανή ορθόδοξη. Σαν χριστιανή γνωρίζω και έχω παρακολουθήσει λειτουργίες και εορτές μόνο της θρησκείας μου. Φέτος όμως είχα την ευκαιρία να έρθω κοντά με μία άλλη ξεχωριστή θρησκεία από αυτή της δικιάς μου. Έτσι, επέλεξα να παρακολουθήσω μαζί με κάποιους συμφοιτητές μου την λειτουργία των Εβραίων το Shabbat. Αρχικά, γνώριζα πολλές λεπτομέρειες για την συγκεκριμένη γιορτή, αλλά πιστέψτε με είναι εντελώς διαφορετικό να σου δίνεται η ευκαιρία να συμμετέχεις σε αυτήν. Όλα ξεκίνησαν το βράδυ της Παρασκευής πηγαίνοντας προς την συναγωγή του Βόλου. Οι Εβραίοι αρχίζουν να γιορτάζουν το Shabbat από την δύση του ηλίου της Παρασκευής. Πηγαίνοντας, λοιπόν αυτό που μου έκανε εντύπωση ήταν η ασφάλεια που υπήρχε γύρω από την τοποθεσία της συναγωγής, αναρωτήθηκα ότι, ίσως θα δέχονται αντισημιτικές ενέργειες από τρίτους. Περνώντας μέσα, στο διπλανό κτήριο από αυτό της συναγωγής, ετοιμάζονταν το δείπνο του Shabbat. Ήταν κάπως περίεργα και παράξενα να περιμένεις. Αυτό το συναίσθημα χάνονταν σταδιακά με την προέλευση των πιστών, οι οποίοι αφού εισέρχονταν μας χαιρετούσαν. Δεν υπήρχε άνθρωπος που να μην μας καλησπερίσει. Αυτό είναι η αλήθεια πως με έκανε να νιώθω πιο άνετα. Παράλληλα, όμως περνούσαν σκέψεις από το μυαλό μου όπως, το πώς θα νιώθανε εκείνοι να μας βλέπουν να περιμένουμε και το τι θέλαμε εκεί. Όλοι τους ήταν ευγενικοί, καλοσυνάτοι, μιλούσαμε μεταξύ μας πριν και μετά την λειτουργία. Στην αρχή μας πλησίασε ο υπεύθυνος της συναγωγής για να μας ρωτήσει πράγματα, αλλά και να τον ρωτήσουμε, ώστε να αναπτύξουμε μια επικοινωνία και ένα ενδιαφέρον συζήτησης. Η κουβέντα μας ήταν πολύ ενδιαφέρουσα και διήρκησε αρκετά. Είχε έρθει όμως η στιγμή που θα έπρεπε να εισέλθουμε στον ιερό χώρο αυτόν της συναγωγής. Ένας-ένας λοιπόν έμπαινε και φορούσε το κιπά του, όπου υπήρχε στην είσοδο σε ένα σεντούκι γεμάτο για όσους δεν είχανε. Χωρίς αυτό δεν μπορεί να τελεστεί η λειτουργία του Shabbat. Μόλις μπήκαμε ένας πιστός μας πρόσφερε ένα βιβλιαράκι με τους ψαλμούς και τις προσευχές μεταφρασμένες στα ελληνικά. Υπάρχουν πολλοί εβραίοι, οι οποίοι δεν γνωρίζουν εβραϊκά Παρακολουθούσαμε λοιπόν, με προσήλωση σε όλη την διάρκεια της λειτουργίας έχοντας και την ευκαιρία να συμμετάσχουμε και εμείς σε αυτή κάνοντας κάποιες απαραίτητες κινητικές ενέργειες. Κάποιες από αυτές ήταν είτε να σηκωθούμε από το κάθισμα είτε να γυρνάμε γύρω από τον εαυτό μας. Η λειτουργία του Shabbat τελείωσε με την εξής ευχή που δίναμε όλοι μεταξύ μας «Shabbat Shalom». Αυτή η φράση είναι μια ευχή που δίνουν οι πιστοί ο ένας στον άλλον για ένα ειρηνικό και ξεκούραστο Σάββατο. Όλη αυτή η διαδικασία ήταν πολύ όμορφη ψυχικά και πνευματικά. Είναι ωραίο μια μέρα της ζωής σου να κάνεις κάτι διαφορετικό. Κατά βάθος πιστεύαμε πως είχε έρθει η ώρα να φύγουμε, αλλά κάτι τέτοιο δεν έγινε ποτέ. Μας προσκάλεσαν να δειπνήσουμε μαζί για την ημέρα του Σαββάτου. Καθίσαμε λοιπόν, γύρω από το τραπέζι εβραίοι και χριστιανοί. Το πρώτο πράγμα που έπρεπε να κάνουμε μετά από κάποιες ψαλμωδίες ήταν να βουτήξουμε μια φέτα ψωμί στο αλάτι και να φάμε το αυγό μας, το οποίο ήταν βρασμένο μέσα σε φλούδες κρεμμυδιού. Το δείπνου κυλούσε όμορφα και η συζητήσεις μας είχαν ξεκινήσει. Μιλούσαμε για διαφορά και απλά καθημερινά πράγματα. Αυτή η δύσκολή συναισθηματικά θέση που βρισκόμουν από την αρχή είχε αποχωρήσει. Από την ροή της κουβέντας, αλλά και εξαιτίας της ευχάριστης παρέας δεν είχα συνειδητοποιήσει ότι η ώρα είχε περάσει τόσο πολύ. Είχαμε την ευκαιρία να γνωρίσουμε αξιόλογους ανθρώπους, αλλά και ένα ζευγάρι παντρεμένο, το οποίο ο ένας ήταν εβραίος και η άλλη χριστιανή. Με έναν τόσο απλό και όμορφο τρόπο κάποια στερεότυπα καταρρίπτονται για αυτούς τα απαιτούν στις ζωές τους. Είχε έρθει όμως η στιγμή του αποχαιρετισμού και της καληνύχτας. Όλοι είχαν ανοίξει τις αγκαλιές τους για να μας αποχαιρετήσουν, προσκαλώντας μας ξανά σε μια ακόμα λειτουργία του Shabbat. Ένα υπέροχο βράδυ είχε περάσει. Αυτή η δυνατότητα που μου δόθηκε ήταν μοναδική και θα μπορούσα να την ξανακάνω ευχάριστα. Κατά βάθος δεν με απασχολεί εάν κάποιοι έχουν διαφορετική θρησκευτική ταυτότητα από αυτή της δικής μου ή δεν έχουν καθόλου. Σημασία έχει να νιώθεις άνετα και όμορφα με τον άλλον και αυτό είναι κάτι που εκείνο το βράδυ το ένιωσα.

****

****

****